stanford-oval/wikipedia huggingface dataset:
Oregon
Maantiede

Oregon on pituudeltaan 475 kilometriä pohjoisesta etelään ja leveydeltään 636 kilometriä idästä länteen. Oregonin pinta-ala on noin
251 419 km², ollen täten Yhdysvaltojen yhdeksänneksi laajin osavaltio. Osavaltion korkein kohta on Mount Hood, jolla on korkeutta 3 428 metriä. Oregonin keskikorkeus merenpinnasta on noin 1 000 metriä, ja alin kohta on merenpinnan tasolla.
Oregonin rajana pohjoisessa on Columbiajoki ja idässä Snake River. Kaksi etelä-pohjoissuuntaista vuorijonoa, Rannikkovuoristo ja Kaskadit, jättävät väliinsä Willamette-laakson, joka on yksi maailman hedelmällisimmistä maanviljelyalueista. Willamette on myös tunnettua viinintuotantoaluetta, jonka Pinot Noir -rypäleistä valmistetut punaviinit ovat varsin laadukkaita. Oregon tunnetaan Yhdysvalloissa sateisena, mutta sademäärä on korkea vain osavaltion länsiosassa. Kaskadivuorten itäpuolella ilmasto on huomattavasti kuivempi. Vuoden lämpimintä aikaa on heinä-elokuu, jolloin keskimääräinen ylin lämpötila Salemissa on noin 28 astetta. Kylmintä on joulukuussa, keskimääräinen alin lämpötila +1 astetta.
Osavaltion suurimmat kaupungit ovat Portland, Salem, Eugene ja Gresham.
Oregonin ainoa kansallispuisto on Crater Laken kansallispuisto.
Historia

Oregonin osavaltion nimi tulee mahdollisesti ranskan kielen sanasta ouragan ('Myrskyjen joki'), jolla nimellä ranskalaiset tutkimusmatkailijat kutsuivat Columbiajokea. Wisconsin-joen nimi ranskalaisten kartoissa oli "Ouaricon-sint".
Alueelle tuli ensimmäisenä espanjalaisia tutkimusmatkailijoita. Lähetyssaarnaajat aloittivat työnsä 1830-luvulla, ja heitä seurasivat uudisasukkaat Oregonin reittiä pitkin 1840-luvulla. Osavaltioksi Oregon hyväksyttiin vuonna 1859.
Hallinto

Oregonin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 30 jäsentä, alahuoneessa eli edustajainkokouksessa on 60 jäsentä. Parlamenttikausien lukumäärää ei ole rajoitettu.
Ylintä toimeenpanovaltaa käyttää kuvernööri. Vuodesta 2023 kuvernöörinä on ollut Tina Kotek.
Oregon on herättänyt kansainvälistä huomiota terveydenhuollon priorisointikokeilullaan, jolla varattomille annettavia julkisia terveyspalveluja on pyritty rajoittamaan tai suuntaamaan uudelleen (niin sanottu Oregonin malli). Vuonna 2020 Oregonissa säädettiin laki, jossa huumeiden hallussapito dekriminalisoitiin. Lain voimaantulolla on myöhemmin todettu olleen useita negatiivisia vaikutuksia.
Talous

Oregonin bruttokansantuote vuonna 2010 oli 174 miljardia dollaria. Se oli Yhdysvaltojen osavaltioista 25. tilalla.
Oregonista louhitaan sepeliä ja rakennuskiveä ja kaivetaan hiekkaa. Luoteisosassa on maakaasua ja muualta on löytynyt myös teollisuusmineraaleja.
Oregonin sähköntuotannosta kaksi kolmannesta perustu vesivoimaan. Muita energianlähteitä ovat maakaasu ja jossain määrin myös kivihiili.
Vuonna 2013 osavaltion suurimmat työllistäjät olivat  Oregonin lääketieteellinen korkeakoulu ja Syöpäsairaala, Oregonin osavaltionyliopisto, Nike ja Hewlett Packard.
Oregonissa on kaikkiaan neljätoista lentoasemaa. Osavaltiossa on myös yksitoista satamaa, joista viisi on rannikolla ja kuusi Columbiajoen varrella.
Väestö

Oregonin 4,2 miljoonasta asukkaasta 86,7 % on valkoisia. Osuus on suurempi kuin Yhdysvalloissa keskimäärin (tiedot vuodelta 2020).
Oregonissa on kuusi julkista yliopistoa ja kaksi korkeakoulua. Yksityisiä yliopistoja on yli 25.
Willametten yliopisto, perustettu 1842, on vanhin yhdysvaltalainen yliopisto Mississippin länsipuolella.
Väestö > Suurimmat kaupungit vuonna 2020

Portland, 652 503 asukasta
Eugene, 176 654 asukasta
Salem, 175 535 asukasta
Gresham, 114 247 asukasta
Hillsboro, 106 447 asukasta
Bend, 99 178 asukasta
Beaverton, 97 494 asukasta
Medford, 85 824 asukasta
Springfield, 61 851 asukasta
Kulttuuri

Oregonin kulttuuri-identiteetti on vasta muodostumassa, sillä osavaltiona se on suhteellisen nuori ja harvaan asuttu. Suuremmissa kaupungeissa toimii teatteriryhmiä ja Ashburnissa järjestetään vuosittain Shakespeare-juhlat.
Monilla kirjailijoilla on yhteyksiä Oregoniin. Näihin kuuluvat Joaquin Miller, John Reed, Ken Kesey, Ursula K. LeGuin ja William Stafford.
Urheilu

Oregonissa on kaksi ammattilaisjoukkuetta lajiensa pääsarjoissa: Portland Trail Blazers pelaa koripalloa NBA:ssa, Portland Timbers jalkapalloa Major League Soccer-tasolla. Portland Thorns voitti naisten jalkapallossa sarjamestaruuden 2013. Portland Winterhawks on Western Hockey Leaguessa pelaava junioriseura.
Hiihto, lumilautailu ja kalliokiipeily ovat harrastajien suosimia lajeja.
Aiheesta muualla

Kuvia tai muita tiedostoja aiheesta Oregon Wikimedia Commonsissa
Mount Hood
Oregonin kartta
Portland.
Roi (Bilal Hassanin kappale)

|  Roi |
| --- | --- |
 Bilal Hassani esittämässä kappaletta Euroviisujen harjoituksissa.
Kappaleen tiedot
Esittäjä(t):  Bilal Hassani
Levy-yhtiö:  Low Wood
Kesto:  2:57
Tyylilaji:  pop
Julkaistu:  4. tammikuuta 2019
Säveltäjä(t):  Bilal Hassani Madame Monsieur Medeleine
Sanoittaja(t):  Bilal Hassani Madame Monsieur Medeleine
Euroviisutiedot
Vuosi:  2019
Maa:  Ranska
Kieli:  ranska, englanti
Sijoitus:  16.
Pisteet:  105
Video:  videolinkki
Roi on ranskalaisen laulajan Bilal Hassanin esittämä kappale, jolla hän edusti Ranskaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 105 pistettä ja saavutti sijan 16.
Rohullah Nikpai

| Mitalit | Mitalit | Mitalit |  |
| --- | --- | --- | --- |
|  Rohullah Nikpai |  Rohullah Nikpai |  Rohullah Nikpai |  |
Maa:   Afganistan
Miesten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 58 kg |  |
|  Pronssia | Lontoo 2012 | 68 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Gyeongju 2011 | 68 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Hồ Chí Minh 2012 | 68 kg |  |
|  Pronssia | Zhengzhou 2008 | 58 kg |  |
|  Pronssia | Taškent 2014 | 68 kg |  |
Rohullah Nikpai (pers. ‏روح‌الله نیکپای‎, s. 15. kesäkuuta 1987) on afganistanilainen taekwondoin, maansa tähän mennessä ainoa olympiamitalisti kahdella pronssillaan. Hän on pituudeltaan 183 cm.
Nikpai saavutti pronssia Aasian-mestaruuskilpailujen 54–58-kiloisten sarjassa Zhengzhoussa vuonna 2008. Pekingin olympialaisissa hän voitti 58 kg:n sarjan ensimmäisessä ottelussaan Saksan Levent Tuncatin pistein 4–3. Toisessa ottelussaan hän kärsi 1–2-tappion sarjan lopulliselle voittajalle, Meksikon Guillermo Pérezille. Seuraavassa ottelussaan Nikpai voitti Ison-Britannian Michael Harveyn pistein 2–1 selviytyen pronssiotteluun. Siinä hän kukisti kaksinkertaisen maailmanmestarin, Espanjan Juan Antonio Ramosin pistein 4–1 saavuttaen pronssimitalin. Kyseessä oli Afganistanin kaikkien aikojen ensimmäinen olympiamitali.
Nikpai saavutti pronssia Gyeongjun 2011 MM-kilpailujen 68 kg:n painoluokassa. Seuraavana vuonna hän sai samassa sarjassa hopeaa Hồ Chí Minhin Aasian-mestaruuskilpailuissa. Lontoon olympialaisissa 2012 hän saavutti 68-kiloisissa pronssia. Hän oli samassa painoluokassa kolmas myös Taškentin Aasian-mestaruuskilpailuissa 2014.
Rudens Turku

Rudens Turku (s. 1978 Tirana) on albanialais-saksalainen viulisti, joka on levyttänyt vuodesta 2001 lähtien puolen tusinaa kamarimusiikkialbumia muun muassa pianistien Olaf Dressler, Milana Cherniawska ja Oliver Schnyder sekä sellistien Wen-Sinn Yang ja Alban Gerhardt kanssa.
Albaniasta 14-vuotiaana Saksaan muuttanut Turku opiskeli Münchenin musiikki- ja teatterikorkeakoulussa Ana Chumachencon johdolla ja suoritti diplomin 2004.
Turku on toiminut itävaltalaisen Stanbergerin musiikkipäivien, italialaisen Solonghellon musiikkifestivaalin sekä saksalaisen Tegernseer Musikbegegnungen -tapahtuman taiteellisena johtajana.
Levytyksiä

2001: Beethoven, Saint-Saens, Bartók, (pianisti Olaf Dresslerin kanssa)
2003: Duo Fantastique, (alttoviulisti Daniel Röhnin kanssa)
2005: Brahms, Franck, Schumann, (pianisti Milana Cherniawskan kanssa)
2008: Duos for Violin & Cello (sellisti Wen-Sinn Yangin kanssa)
2009: Homelands (pianisti Oliver Schnyderin kanssa, sai Supersonic-palkinnon)
2010: Mendelssohn (pianisti Oliver Schnyderin kanssa)
2012: Sweet Remembrance (pianisti Yumiko Uraben kanssa)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Rudens Turku
Aiheesta muualla

Rudens Turkun verkkosivusto
Käännös suomeksi
Réaumur-asteikko

Vanha lämpömittari apteekissa Zum Weißen Storch Wienissä 1. kaupunginosassa
Réaumur-asteikko (yksikön tunnus °Ré, °Re tai °R) on ranskalaisen René de Réaumurin vuonna 1730 esittelemä lämpötila-asteikko. Asteikko on empiirinen asteikko, jonka kaksi referenssipistettä ovat veden jäätymispiste ja kiehumispiste. Näille pisteille hän antoi lämpötilat 0 °Ré ja 80 °Ré. Koska lämpötilat mitataan veden jäätymispisteen suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.
Asteikko oli käytössä erityisesti Ranskassa (1790 saakka, jolloin valittiin tilalle celsiusaste), Saksassa ja Venäjällä, mutta ei ole käytössä enää kuin juustontuotantoaloilla Italiassa ja Sveitsissä.
Historiaa

Réaumur ylenkatsoi saksalaisia mittareita ja Fahrenheitin kokemuksia ja valitsi aluksi mittareidensa nesteeksi tislatun alkoholin. Koska alkoholi kiehuu ennen veden kiehumista, käytti hän lopulta veden ja alkoholin 20 %:n seosta, joka laajeni tasan 8 % veden referenssipisteiden välissä. Kun 1 000 tilavuusyksikön neste laajeni 1 080:n suuruiseksi, päätti hän valita asteikoiksi 0 °Ré veden jäätymispisessä ja 80 °Ré veden kiehumispisteessä. Veden jäätymispiste on vaikeampi todeta tarkasti kuin jään sulamispiste, mikä johti asteikon laadinnassa epätarkkuuksiin. Kun mittari oli lisäksi avoin eli se oli yhteydessä ilman kanssa, ja kun vielä veden kiehumispiste vaihteli ilmanpaineen mukaan selvästi, mitä Réaumur ei huomioinut, oli määrittelyssä tehty useita virheitä. Näistä virheistä Fahrenheit oli jo varoittanut mittarintekijöitä. Ohjeiden mukaan valmistettujen mittareiden mittausarvot erosivatkin toisistaan hieman.
Vuonna 1799 Johann Heinrich Lambert luokittelikin kolme erilaista Réaumur-mittaria: Réaumurin ohjeiden mukaan valmistetut mittarit, Réaumur-asteikolla varustetut elohopeamittarit ja muut Réaumur-asteikolliset mittarit. Mittareita valmistivat useat artesaanit. Heitä olivat muun muassa Abbé Nollet (1732 alkaen), Tobias Mayer, Boissier de Sauvages ja Brisson. Viimeksi mainittu käytti ohjeiden vastaisesti jään sulamispistettä ensimmäisenä referenssipisteenään ja toiseksi pisteeksi hän valitsi ruumiinlämmön, jonka arvoksi hän asetti 32,5 Brisson-astetta. Abbé Soumille kehitti mittarista neliosaisen, jossa jokainen lämpömittari mittasi omaa aluettansa: −20 °Ré − 0 °Ré, 0 °Ré − 20 °Ré, 20 °Ré − 40 °Ré ja viimeinen 40 °Ré − 60 °Ré. Asteikon välit olivat tuuman pituiset ja mahdollistivat pikkutarkan lämpötilaseurannan. Mittarien kiehumispisteen referenssipiste standardoitiin myöhemmin niin, että vaadittiin ilmanpaineen olevan normaalin.
Muuntaminen

Réaumur-asteikon lämpötilat alkavat veden jäätymispisteestä, joka pitäisi olla 0 °Ré = 0 °C = 273,15 K. Veden jäätymispisteen ja kiehumispisteen väli on 80 °Ré = 100 °C = 100 K. Tämän vuoksi Réaumur-asteikon lukemat voidaan muuttaa helposti Celsius-asteikon ja kelvin lukemiksi
ja
sekä Celsius-asteikon ja kelvin lukemat Réaumur-asteikon lukemiksi
ja
Vanha lämpömittari, jossa on sekä Réaumur- että Centigradi-asteikot (Chrisinin kehittämä, Lyonin lämpömittarista).
Ryōta Nagaki

| 0 | 1 | 2 |
| --- | --- | --- |

Henkilötiedot
Koko nimi: Ryōta Nagaki
Syntymäaika: 4. kesäkuuta 1988 (ikä 36)
Syntymäpaikka: Jokohama, Japani
Kansalaisuus:  Japani
Pelipaikka: Keskikenttäpelaaja
Pituus: 173 cm
Seura
Seura: Kashima Antlers
Pelinumero: 6
Seurat
| Vuodet | Seura | O (M) |
| 2010–2015 2016– | Shonan Bellmare Kashima Antlers | 184 (19) 91 (2) |
Maajoukkue
| 2016 | Japani | 1 (0) |
 Seurajoukkueuran tilastot kattavat vain kansalliset sarjat.
Ryōta Nagaki (jap. 永木 亮太, Nagaki Ryōta; s. 4. kesäkuuta 1988 Jokohama) on japanilainen jalkapalloilija.
Jalkapallomaajoukkue

Nagaki debytoi Japanin maajoukkueessa marraskuussa 2016.
Roi Medvedev

Roi Aleksandrovitš Medvedev (ven. Рой Александрович Медведев; s. 14. marraskuuta 1925 Tbilisi, Transkaukasian neuvostotasavalta) on venäläinen historioitsija, jonka alkujaan englanniksi vuonna 1972 ilmestynyt Stalinin ajan toisinajattelijoita käsittelevä teos Let History Judge sai paljon huomiota. Medvedev siirtyi politiikkaan ja toimi Mihail Gorbatšovin ja Boris Jeltsinin neuvonantajana. Hänen kaksosveljensä oli biologi ja historioitsija Žores Medvedev.
Medvedev on työskennellyt Suomessa 1990-luvulla vierailevana tutkijana Ulkopoliittisessa instituutissa.
Hän ei ole sukua Venäjän pääministerille Dmitri Medvedeville.
Rotterdamin maraton

Vuoden 2015 maratonin osallistujia.
Rotterdamin maraton on vuosittainen Rotterdamissa, Alankomaissa järjestettävä maratonjuoksun tapahtuma. Ensimmäisen kerran se järjestettiin vuonna 1981.
Rotterdamin maraton järjestetään vuosittain huhtikuussa, ja se lukeutuu maailman korkeatasoisimpien maratonkilpailujen joukkoon. Juoksureitti on hyvin tasainen ja sääolosuhteet tavallisesti suosiolliset, minkä johdosta maratonilla on nähty usein kovatasoisia aikoja.
Rotterdamin maratonin reittiennätys miehissä on belgialaisen Bashir Abdin vuonna 2021 juoksema 2.03.36 ja naisissa etiopialaisen Tiki Gelanan vuonna 2012 juoksema 2.18.58.
Kilpailun lähtö ja maali sijaitsevat ydinkeskustassa Coolsingelissä.
Voittajat > Miehet

| Vuosi | Voittaja | Maa | Voittoaika | Huomioita |
| --- | --- | --- | --- | --- |
| 1981 | John Graham | Yhdistynyt kuningaskunta | 2.09.28 |  |
| 1982 | Rodolfo Gómez | Meksiko | 2.11.57 |  |
| 1983 | Robert de Castella | Australia | 2.08.37 |  |
| 1984 | Gidamis Shahanga | Tansania | 2.11.12 |  |
| 1985 | Carlos Lopes | Portugali | 2.07.12 | Maailmanennätys |
| 1986 | Abebe Mekonnen | Etiopia | 2.09.09 |  |
| 1987 | Belayneh Densamo | Etiopia | 2.12.58 |  |
| 1988 | Belayneh Densamo | Etiopia | 2.06.50 | Maailmanennätys |
| 1989 | Belayneh Densamo | Etiopia | 2.08.39 |  |
| 1990 | Hiromi Taniguchi | Japani | 2.10.56 |  |
| 1991 | Robert de Castella | Australia | 2.09.42 |  |
| 1992 | Salvador García | Meksiko | 2.09.16 |  |
| 1993 | Dionicio Cerón | Meksiko | 2.11.06 |  |
| 1994 | Vincent Rousseau | Belgia | 2.07.51 |  |
| 1995 | Martín Fiz | Espanja | 2.08.57 |  |
| 1996 | Belayneh Densamo | Etiopia | 2.10.30 |  |
| 1997 | Domingos Castro | Portugali | 2.07.51 |  |
| 1998 | Fabián Roncero | Espanja | 2.07.26 |  |
| 1999 | Japhet Kosgei | Kenia | 2.07.09 |  |
| 2000 | Kenneth Cheruiyot | Kenia | 2.08.22 |  |
| 2001 | Josephat Kiprono | Kenia | 2.06.50 |  |
| 2002 | Simon Biwott | Kenia | 2.08.36 |  |
| 2003 | William Kiplagat | Kenia | 2.07.42 |  |
| 2004 | Felix Limo | Kenia | 2.06.14 |  |
| 2005 | Jimmy Muindi | Kenia | 2.07.50 |  |
| 2006 | Sammy Korir | Kenia | 2.06.38 |  |
| 2007 | Joshua Chelanga | Kenia | 2.08.21 |  |
| 2008 | William Kipsang | Kenia | 2.05.49 |  |
| 2009 | Duncan Kibet | Kenia | 2.04.27 |  |
| 2010 | Patrick Makau | Kenia | 2.04.48 |  |
| 2011  | Wilson Chebet  | Kenia  | 2.05.27 |  |
| 2012 | Yemane Tsegay | Etiopia | 2.04.48 |  |
| 2013 | Tilahun Regassa | Etiopia | 2.05.38 |  |
| 2014 | Eliud Kipchoge | Kenia | 2.05.00 |  |
| 2015 | Abera Kuma | Etiopia | 2.06.47 |  |
| 2016 | Marius Kipserem | Kenia | 2.06.11 |  |
| 2017 | Marius Kimutai | Kenia | 2.06.04 |  |
| 2018 | Kenneth Kipkemoi | Kenia | 2.05.44 |  |
| 2019 | Marius Kipserem | kenia | 2.04.11 |  |
2020: Ei juostu koronaviruspandemian vuoksi.
| 2021 | Bashir Abdi | Belgia | 2.03.36 | Juostiin poikkeuksellisesti lokakuussa. |
| 2022 | Abdi Nageeye | Alankomaat | 2.04.56 |  |
| 2023 | Bashir Abdi | Belgia | 2.03.47 |  |
| 2024 | Abdi Nageeye | Alankomaat | 2.04.45 |  |
Voittajat > Naiset

| Vuosi | Voittaja | Maa | Voittoaika | Huomioita |
| --- | --- | --- | --- | --- |
| 1981 | Marja Wokke | Alankomaat | 2.43.23 |  |
| 1982 | Mathilde Heuing | Länsi-Saksa | 2.54.03 |  |
| 1983 | Rosa Mota | Portugali | 2.32.27 |  |
| 1984 | Carla Beurskens | Alankomaat | 2.34.56 |  |
| 1985 | Wilma Rusman | Alankomaat | 2.35.32 |  |
| 1986 | Ellinor Ljungros | Ruotsi | 2.41.06 |  |
| 1987 | Nelly Aerts | Belgia | 2.41.24 |  |
| 1988 | Xiao Hongyan | Kiina | 2.37.46 |  |
| 1989 | Elena Murgoci | Romania | 2.32.03 |  |
| 1990 | Carla Beurskens | Alankomaat | 2.29.47 |  |
| 1991 | Joke Kleijweg | Alankomaat | 2.34.18 |  |
| 1992 | Aurora Cunha | Portugali | 2.29.14 |  |
| 1993 | Anne van Schuppen | Alankomaat | 2.34.15 |  |
| 1994 | Miyoko Asahina | Japani | 2.25.52 |  |
| 1995 | Mónica Pont | Espanja | 2.30.34 |  |
| 1996 | Lieve Slegers | Belgia | 2.28.06 |  |
| 1997 | Tegla Loroupe | Kenia | 2.22.07 |  |
| 1998 | Tegla Loroupe | Kenia | 2.20.47 | Maailmanennätys |
| 1999 | Tegla Loroupe | Kenia | 2.22.48 |  |
| 2000 | Ana Isabel Alonso | Espanja | 2.30.21 |  |
| 2001 | Susan Chepkemei | Kenia | 2.25.45 |  |
| 2002 | Takami Ominami | Japani | 2.23.43 |  |
| 2003 | Olivera Jevtić | Serbia ja Montenegro | 2.25.23 |  |
| 2004 | Zhor El Kamch | Marokko | 2.26.10 |  |
| 2005 | Lornah Kiplagat | Alankomaat | 2.27.36 |  |
| 2006 | Mindaye Gishu | Etiopia | 2.28.30 |  |
| 2007 | Hiromi Ominami | Japani | 2.26.36 |  |
| 2008 | Ljubov Morgunova | Venäjä | 2.25.12 |  |
| 2009 | Nailja Julamanova | Venäjä | 2.26.30 |  |
| 2010 | Aberu Kebede | Etiopia | 2.25.25 |  |
| 2011  | Phils Ongori | Kenia  | 2.24.20 |  |
| 2012 | Tiki Gelana | Etiopia | 2.18.58 |  |
| 2013 | Jemima Jelagat | Kenia | 2.23.27 |  |
| 2014 | Abebech Afework | Etiopia | 2.27.50 |  |
| 2015 | Asami Kato | Japani | 2.26.30 |  |
| 2016 | Letebrhan Haylay | Etiopia | 2.26.15 |  |
| 2017 | Meskerem Assefa | Etiopia | 2.24.18 |  |
| 2018 | Visiline Jepkesho | Kenia | 2.23.47 |  |
| 2019 | Ashete Bekere | Etiopia | 2.22.55 |  |
2020: Ei juostu koronaviruspandemian vuoksi.
| 2021 | Stella Barsosio | Kenia | 2.22.08 | Juostiin poikkeuksellisesti lokakuussa. |
| 2022 | Haven Hailu | Etiopia | 2.22.01 |  |
| 2023 | Eunice Chumba | Bahrain | 2.20.31 |  |
| 2024 | Ashete Bekere | Etiopia | 2.19.30 |  |
Aiheesta muualla

NN Marathon Rotterdam (englanniksi)
NN Marathon Rotterdam (hollanniksi)
Ruokahalu

Ruokahalu on eläimen halu syödä. Ruokahalun aiheuttaja on usein nälkä, joskin ruokahalua kiihottavia asioita on useita. Ruokahaluun vaikuttavat fyysinen ja henkinen olotila sekä ympäristö. Myös syömiseen liittyvät muistot voivat vaikuttaa mielitekoihin ja ruokahaluun. Esimerkiksi ruokarauhan puute voi haitata ruokahalua. Sairaudet saattavat heikentää ruokahalua ja pitkällä aikavälillä aiheuttavat erinäisiä puutostiloja.
Ruokahaluun liittyviä syömishäiriöitä ovat esimerkiksi bulimia nervosa eli bulimia eli ahmimishäiriö ja anoreksia nervosa eli anoreksia eli laihuushäiriö.
Terho Itkonen ehdotti sanan ruokahalu korvaamista hämäläismurteista peräisin olevalla sanalla maitti.
Aiheesta muualla

Wikisitaateissa on kokoelma sitaatteja aiheesta .
Ruokahissi

Ruokahissi
Ruokahissi on pieni tavarahissi, jolla kuljetetaan ruokaa tai muita tavaroita kerrosten välissä. Ruokahissiä käytetään esimerkiksi hotelleissa ja ravintoloissa.
Aiheesta muualla

Kuvia tai muita tiedostoja aiheesta Ruokahissi Wikimedia Commonsissa
Rohtorasti

| Rohtorasti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Boraginales
Heimo::  Lemmikkikasvit Boraginaceae
Suku::  Isorastit Anchusa
Laji::  officinalis
Kaksiosainen nimi
 Anchusa officinalis  L. (1753) 
Katso myös
   Rohtorasti Wikispeciesissä   Rohtorasti Commonsissa 
Infobox OKNimi-testi OK: 
Rohtorasti (Anchusa officinalis) on lemmikkikasveihin kuuluva kaksi- tai monivuotinen karheakarvainen ruoho. Sitä viljellään myös koristekasvina.
Ulkonäkö ja koko

Rohtorasti kasvaa 30–80 senttimetriä korkeaksi. Sen lehdet ovat suikeita ja alimmat niistä ruodillisia. Rohtorastin kukintona on toispuolinen viuhko eli kiemura. Kukan verhiö on syvään liuskainen. Teriö on 8–12 millimetriä leveä, väriltään aluksi punainen, lopulta tummanvioletti.
Rohtorasti Suomessa

Suomessa rohtorasti on harvinainen Tornion korkeudella saakka tavattu tulokaskasvi. Yleisin se on Ahvenanmaalla, Varsinais-Suomessa ja Uudellamaalla, missä se on muinaistulokas. Rohtorastin kasvupaikkoja Suomessa ovat kylät ja liikennealueet.
Aiheesta muualla

Kasviatlas 2022: Rohtorastin (Anchusa officinalis) levinneisyys Suomessa.
LuontoPortti: Rohtorasti (Anchusa officinalis)
Pohjolan kasvien pauloissa: Anchusa officinalis – rohtorasti
United States Department of Agriculture (USDA): Anchusa officinalis (englanniksi)
Rohtopähkämö

| Rohtopähkämö |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Pallepähkämöt Betonica
Laji::  officinalis
Kaksiosainen nimi
 Betonica officinalis  L. 
Synonyymit
 Stachys officinalis (L.) Trev. 
Katso myös
   Rohtopähkämö Wikispeciesissä   Rohtopähkämö Commonsissa 
Infobox OKNimi-testi OK: 
Rohtopähkämö (Betonica officinalis) on pallepähkämöiden sukuun kuuluva monivuotinen huulikukkaiskasvi. Se on vanha rohdos- ja koristekasvi.
Ulkonäkö

Rohtopähkämö kasvaa 30–80 senttimetriä korkeaksi. Sen varsi on pysty ja pehmeäkarvainen. Kasvin tyvellä on kapean herttamaisia ruusukelehtiä ja varressa 2–4 paria vastakkaisia varsilehtiä. Rohtopähkämön kukinto on tiheä ja tähkämäinen, kukat väriltään purppuranpunaisia.
Levinneisyys

Rohtopähkämöä kasvaa Euroopassa. Suomessa se on luonnonvaraisena leviävä vakiintunut tulokas.
Aiheesta muualla

Kasviatlas: Rohtopähkämö (Betonica officinalis) Suomessa.
Luontoportti: Rohtopähkämö (Betonica officinalis)
Pohjolan kasvien pauloissa: Betonica officinalis - rohtopähkämö
ITIS: Stachys officinalis (englanniksi)
United States Department of Agriculture (USDA): Stachys officinalis (englanniksi)
Flora of China: Betonica officinalis (englanniksi)
Eliaksen yrttitarha
Roistot

| Roistot Juliet Jonesin Sydän |
| --- | --- | --- |

Studioalbumin tiedot
 Äänitetty : toukokuu 1986, MSL-studio
 Julkaistu: 1986
 Tuottaja(t): Riku Mattila
 Tyylilaji: rock
 Levy-yhtiö: Poko Rekords
Juliet Jonesin Sydämen muut julkaisut
| Juliet Jonesin Sydän 1985 | Roistot 1986 | Albania 1987 |
Roistot on Juliet Jonesin Sydän -yhtyeen albumi vuodelta 1986.
Kappaleet

Kaikki kappaleet säv. ja san. Eero Hyyppä, sov. Juliet Jonesin Sydän ja Riku Mattila, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Roistot | 2.49 |  |  |  |  |  |  |  |
| 2. | Täällä minä en mitään tee (säv. ja san. Pentti Ilola)  | 2.55 |  |  |  |  |  |  |  |
| 3. | Pillerit | 3.44 |  |  |  |  |  |  |  |
| 4. | Muumi muumi (säv. Tommy James, Ritchie Cordell, Bobby Bloom ja Bo Gentry, suom. san. Moog Konttinen)  | 2.57 |  |  |  |  |  |  |  |
| 5. | Silmät seuraa | 3.03 |  |  |  |  |  |  |  |
| 6. | Suudelma vielä | 3.18 |  |  |  |  |  |  |  |
| 7. | Kun isänmaa kostaa | 3.25 |  |  |  |  |  |  |  |
| 8. | Ankkalinna (säv. ja san. Seppo Kansanoja ja Juliet Jonesin Sydän)  | 2.55 |  |  |  |  |  |  |  |
| 9. | Psykedeliaa | 3.30 |  |  |  |  |  |  |  |
| 10. | Mene rakkaani (säv. Seppo Kansanoja, san. Seppo Kansanoja ja Pentti Ilola)  | 3.09 |  |  |  |  |  |  |  |
| 11. | Tule lähemmäs | 3.49 |  |  |  |  |  |  |  |
| 12. | Yöllä | 2.49 |  |  |  |  |  |  |  |
Kokoonpano

Kari Hyvärinen – laulu ja kitara
Eero Hyyppä – laulu ja urut
Pentti Ilola – basso ja laulu
Juha ”Jussi” Lotvonen – rummut ja laulu
Kokoonpano > Vieraileva muusikko

Riku Mattila – kitara ja huuliharppu
Kokoonpano > Tuotanto

Riku Mattila – tuottaja, äänittäjä, miksaaja
Mika Sundqvist – äänittäjä